internet vaartha 169 Views
ముంబై : దేశీయ ప్రయాణీకుల కోసం భారత్‌లోనే మొట్ట మొదటి సారిగా ఈబోర్డింగ్‌ విధానం జిఎంఆర్‌ గ్రూప్‌ ప్రవేశపెట్టింది. శంషాబాద్‌ లోని రాజీవ్‌గాంధీ విమానాశ్రయంలో ఏర్పాటు చేసిన ఈబోర్డింగ్‌ సౌకర్యాన్ని కేంద్ర పౌరవిమాన యాన శాఖ మంత్రి అశోక్‌గజపతిరాజు లాంఛనంగా ప్రారంభించారు. నిత్యం సంబంధిత పేపర్లతో క్యూ లో నిలుచుని ప్రయాణీకులు ఇకపై వేచి ఉండాల్సి న పనిలేదని, క్యూఆర్‌ కోడ్‌, స్మార్ట్‌ఫోన్‌, బార్‌కోడ్‌ ల ఆధారంగా ఈబోర్డింగ్‌ సుళువవుతుందని జిఎం ఆర్‌ హైదరాబాద్‌ ఎయిర్‌పోర్టు సిఇఒ ఎస్‌జికె కిశోర్‌ వెల్లడించారు. ఈసందర్భంగా కేంద్ర మంత్రి మాట్లా డుతూ బెంగళూరు, హైదరాబాద్‌, ఢిల్లీ నగరాలకే కాకుండా దేశవ్యాప్తంగా ఈబోర్డింగ్‌ సౌకర్యం అమ లుచేస్తామని పేర్కొన్నారు. అయితే ఇందుకు ముందు ప్రయాణీకుల భద్రత, ఎయిర్‌పోర్టుల రక్షణ ముఖ్యమంని అందుకు అనుగుణంగా ఆధునీకరించిన టెక్నాలజీ సేవలను మరింతగా ఎయిర్‌లైన్స్‌లో ప్రవేశపెడతామని పేర్కొన్నారు. ముందు పైలట్‌ ప్రాజెక్టుగా అమలుచేసేందుకు బ్యూరోఆఫ్‌ సివిల్‌ ఏవియేషన్‌ సెక్యూరిటీనుంచి అనుమతి వచ్చిందని, స్వల్పకాలంలోనే సంతృప్తికరమైన ఫలితాలివ్వడం తో ఈబోర్డింగ్‌ను ప్రస్తుతం పూర్తిస్థాయిలో ప్రారం భించామన్నారు. ప్రస్తుతం స్పైస్‌జెట్‌, జెట్‌ ఎయిర్‌ వేస్‌, ఇండియన్‌ ఎయిర్‌లైన్స్‌ ప్రయాణీకులకు ఈ బోర్డింగ్‌ అమలుచేస్తున్నామని, అత్యంత సత్వరమే అన్ని ఎయిర్‌లైన్స్‌కు ఈ ఈబోర్డింగ్‌ అమలవుతుం దని పేర్కొన్నారు ఇందుకోసం హైసెక్యూరిటీ సిసి టివి కేమేరాలు కూడా ఏర్పాటు చేసినట్లు తెలిపారు. ఆధార్‌కార్డు సాయంతో బయోమెట్రిక్‌ విధానంతో ఈబోర్డింగ్‌ అమలవుతుందని చెప్పారు. స్మార్ట్‌ఫక్షన్లు లేని ప్రయాణీకులు కూడా నిత్యం జరిగే ప్యాసింజర్‌ చెక్‌తోలోకి వచ్చే అవకాశంఉంది. చెక్‌ఇన్‌ కౌంటర్‌ నుంచి బోర్డింగ్‌కార్డు వారికి లభిస్తుంది. కామన్‌ యూజ్‌ సెల్ఫ్‌సర్వీస్‌ మెషిన్‌ద్వారా ఈ కార్డులు అందుతాయి. ఈకార్డుల్లో క్యూఆర్‌కోడ్స్‌ ఉంటాయి. ఈగేట్‌ 2డి బార్‌కోడ్‌ రీడర్‌ సాయంతో సెక్యూరిటీ చెక్‌ పూర్తయిన తర్వాత లోనికి వెళ్లేందుకు అవకాశం కలుగుతుంది. ప్రయోగాత్మకంగా అమలుచేస్తున్న ఈ పథకాన్నిత్వరలోనే దేశవ్యాప్తంగా అమలుచేసేం దుకు యోచిస్తున్నట్లు కేంద్ర మంత్రి అశోక్‌గజపతి రాజు వెల్లడించారు. దేశంలోనే హైదరాబాద్‌ విమా నాశ్రయంలో మొట్టమొదటిసారిగా ప్రారంభించడం గర్వకారణమని ఎయిర్‌పోర్టు సిఇఒఇతర అధికారుల ను కేంద్రమంత్రి అభినందించారు. ప్రస్తుతం ఇండి గో, స్పైస్‌జెట్‌, ఎయిర్‌ఇండియాలకు అమలవుతున్న ఈ విధానం నూరుశాతం స్వీయచెకిన్‌ కేంద్రంగా హైదరాబాద్‌ మారుతుందని సిఇఒ పేర్కొన్నారు.